Wan Gegau

Bintang Mencari Bintang Musim 1

GEGAU Merupakan sebuah kumpulan komedi yang telah dicungkil bakat daripada sebuah program yang diberi nama Bintang Mencari Bintang 2013 tayangan TV3. Beliau merupakan anak didik kepada kumpulan lawak Malaysia iaitu kumpulan Senario. Gegau hanya bergerak secara duo bersama Faizal Ibrahim @ Jejal Gegau yang kini telah bertugas di Melaka FM. Kumpulan Gegau pernah beraksi di beberapa negeri dan pernah menerima tawaran berlakon telefilem bersama kumpulan Senario. Beliau pernah dinobatkan sebagai jaguh komedi tanpa suara kerana telah berjaya menewaskan rakan-rakan seperjuanganya yang lain dan menjadi juara mingguan di Bintang Mencari Bintang. Namun begitu, kumpulan Gegau telah tersingkir walaupun selepas menjadi juara mingguan di Sri Pentas 2 Shah Alam ketika itu oleh kerana undian terkumpul dari minggu pertama tidak dapat mengatasi pelawak solo Ajo Mamu.

Projek Komedi Warna 2015

Setelah gagal menjadi juara dalam program Bintang Mencari Bintang 2013, kini terciptanya sebuah lagi kumpulan berkonsepkan komedi yang diberi nama SADOW. Kumpulan ini bergerak secara duo bersama dengan Aliff Mokhtar @ Aliff Bigtoo BMB 1, iaitu anak didik kepada pelakon dan pelawak Sabry Yunus.Beliau mula melangkah di pentas Projek Komedi Warna (Astro Warna/Mustika) 2015. Namun begitu, tidak banyak cerita menarik yang dapat dikongsikan ketika bergerak dengan kumpulan Sadow. Lagi sekali Sadow berdepan dengan banyak pelawak hebat Malaysia dan Singapura. Sadow telah dikalahkan oleh kumpulan Puteh dan Bora. Meskipun ketika itu nama Sadow baru hendak diterima di mata penonton walapun telah berjaya mengalahkan kumpulan Pyro, namun Sadow telah tersingkir pada minggu ke-3 dalam Projek Komedi Warna (Astro Warna/Mustika) 2015.

Lawak Solo

Di pertengahan tahun 2016 lagi sekali penglibatan Wan Gegau secara solo telah mendapat tempat di hati rakyat jelata apabila tampil dengan gaya tersendiri dan telah menghasilkan tanda dagang #nampaktakkk yang terus melekat dalam ingatan dan hati penonton #Lawaksolo musim pertama. Lawak-lawak kemasyarakatan yang ditampilkan juga mendapat perhatian dan tempat di hati penonton yang menyaksikanya. Namun begitu, Wan Gegau hanya dapat bertahan sehingga separuh akhir sahaja setelah berlaku dua penyingkiran secara tiba-tiba. Tekaan Wan Gegau ke peringkat akhir musnah apabila namanya diumumkan oleh hos Johan Raja Lawak, turut tersingkir selepas nama peserta ke-6 diumumkan tersingkir terlebih dahulu. Oleh itu, Wan Gegau pasrah dan terima akan keputusan itu dengan jiwa yang terbuka walaupun ketika itu kecoh di media sosial dan di pentas ramai yang terkejut dan tidak setuju tentang perkara yang telah berlaku. Namun begitu, agak membanggakan kerana Wan Gegau merupakan peserta solo ke-5 terbaik daripada 10 orang peserta yang berentap dalam program Anda Berani #lawaksolo 2016 musim pertama.

Maharaja Lawak Mega 2017

Pada awal tahun 2017, Wan Gegau melangkah setapak kehadapan dengan menyertai program Maharaja Lawak Mega. Kombinasi antara Wan Gegau bersama Kumpulan XOXO yang mana di awalnya merupakan sebuah kumpulan bawahan yang disifatkan hanya sekadar melengkapi program sahaja ialah satu tanggapan yang salah apabila Kumpulan XOXO berjaya bertahan dan melepasi tiap-tiap minggu dalam persaingan sengit selepas dua minggu berada dalam carta 3 paling atas. Kumpulan XOXO mula menjadi siulan di setiap bibir warga siber secara positif dan negatif. Namun begitu, perjuangan XOXO terhenti pada minggu ke-7 (minggu mengayat bersama artis jemputan) setelah diumumkan tersingkir oleh juri Najip Ali. Wan Gegau menyatakan kepada media bahawa beliau berasa amat berpuas hati dan bersyukur kepada hadrat ilahi walaupun tersingkir. Sebagai seorang amatur ini merupakan satu pencapaian yang cukup luar biasa kerana berjaya berada di tahap yang tidak disangka-sangka. Hasrat beliau untuk menyertai program bertahap mega ini telah menjadi kenyataan. MLM 2017 dihoskan oleh Datuk AC Mizal dan bersiaran secara langsung dari Royal Theatre Shah Alam, setiap Jumaat jam 10 malam dan boleh ditonton menerusi Astro Warna (132), Mustika HD (134).